Elevii înscriși la unitățile de învățământ aflate în componența Liceului Tehnologic Bâlteni continuă să scrie performanță. Zilele trecute, un elev al Școlii Gimnaziale Nr. 1 Peșteana Jiu a obținut medalia de bronz la Olimpiada Satelor din România.
Etapa națională a Olimpiadei Satelor din România a avut loc la Cluj, în perioada 17-19 mai 2024. Lotul județului Gorj, însoțit de către prof. Simionescu Maria Mirabela, a fost format din patru elevi, doi dintre aceștia fiind înscriși la Liceul Tehnologic Bâlteni: Petec Eduard Gabriel, clasa a V-a (Școala Gimnazială nr. 1 Peșteana Jiu – Liceul Tehnologic Bâlteni); Georgescu Darius Florin, casa a VI-a (Școala Gimnazială nr.1 Polovragi); Linoiu Eliza Simina, clasa a VII-a (Școala Gimnazială nr. 1 Peșteana Jiu – Liceul Tehnologic Bâlteni); Argeșeanu Martina, clasa a VIII-a (Școala Gimnazială Târgu Logrești).
La această competiție rezultate remarcabile au fost obținute de doi din cei patru elevi care s-au prezentat la Olimpiada Satelor din România de la Cluj, care au bifat două medalii de bronz. Este vorba despre: elevul Petec Eduard Gabriel din clasa a V-a, coordonat de către prof. Simionescu Maria Mirabela, a obținut medalia de bronz; elevul Georgescu Darius Florin din clasa a VI-a, coordonat de către prof. Priescu Ana-Maria Georgiana, a fost premiat tot cu medalia de bronz.
Izabella Molnar